In d' letzten Jor is Esterreich, wia aa d' Nochbarländer, heiffig Opfer vo Weederkaprioln worn, de vo vü Experten auf a Klimaerwärmung zruckgfyrd  wern (de Durchschnitstempraturn wern bständig noch om koaregird). Durch heftige Reengfälle hods mermois vaheernde Ywerschwemmungen und Vamurungen geem, de aa Todesopfer gfordert håm. Gleengtlich iss zu orkaanortige Styrme und gwoitige Schneefälle kemma, de dodazua gfyrd håm, daas vü Orte vo da Aussenwöd obgschniden worn und vamert Laawinen obgånga san. Ower aa Dyrrn hod as Lånd in d' letzden Jor heiffiger plogt.